History of the Later Han/卷66

卷六十六　　陳王列傳第五十六

陳蕃　王允

陳蕃 Chen Fan
陳蕃字仲舉，汝南平輿人也. 祖河東太守. 蕃年十年，嘗閑處一室，而庭宇蕪穢. 父友同郡薛勤來候之，謂蕃曰：「孺子何不灑埽以待賓客？」蕃曰：「大丈夫處世，當埽除天下，安事一室乎！」勤知其有清世志，甚奇之.

初仕郡，舉孝廉，除郎中. 遭母憂，棄官行喪. 服闋，刺史周景辟別駕從事，以諫爭不合，投傳而去. 後公府辟舉方正，皆不就.

太尉李固表薦，征拜議郎，再遷為樂安太守. 時，李膺為青州刺史，名有威政，屬城聞風，皆自引去，蕃獨以清績留. 郡人周DA78，高潔之士. 前後郡守招命莫肯至，唯蕃能致焉. 字而不名，特為置一榻，去則縣之. DA78字孟玉，臨濟人，有美名. 民有趙宣葬親而不閉埏隧，因居其中，行服二十餘年，鄉邑稱孝，州郡數禮請之. 郡內以薦蕃，蕃與相見，問其妻子，而宣五子皆服中所生. 蕃大怒曰：「聖人制禮，賢者俯就，不肖企及. 且祭不欲數，以其易黷故也. 況及寢宿塚藏，而孕育其中，誑時惑眾，誣汙鬼神乎？」遂致其罪.

大將軍梁冀威震天下，時遣書詣蕃，有所請托，不得通，使者詐求謁，蕃怒，答殺之，坐左轉脩武令. 稍遷，拜尚書.

時，零陵、桂陽山賊為害，公卿議遣討之，又詔下州郡，一切皆得舉孝廉、茂才. 蕃上疏駁之曰：「昔高祖創業，萬邦息肩，撫養百姓，同之赤子. 今二郡之民，亦陛下赤子也. 致令赤子為害，豈非所在貪虐，使其然乎？宜嚴敕三府，隱核牧守令長，其有在政失和，侵暴百姓者，即便舉奏，更選清賢奉公之人，能班宣法令情在愛惠者，可不勞王師，而群賊弭息矣. 又三署郎吏二千餘人，三府掾屬過限未除，但當擇善而授之，簡惡而去之. 豈煩一切之詔，以長請屬之路乎！」以此忤左右，故出為豫章太守. 性方峻，不接賓客，士民亦畏其高. 征為尚書令，送者不出郭門.

遷大鴻臚. 會白馬令李雲抗疏諫，桓帝怒，當伏重誅. 蕃上書救雲，坐免歸田裏. 複征拜議郎，數日遷光祿勳. 時，封賞逾制，內寵猥盛，蕃乃上疏諫曰：

臣聞有事社稷者，社稷是為；有事人君者，容悅是為. 今臣蒙恩聖朝，備位九列，見非不諫，則容悅也. 夫諸侯上象四七，垂E771在天，下應分土，籓屏上國. 高祖之約，非功臣不侯. 而聞追錄河南尹鄧萬世父遵之微功，更爵尚書令黃F651先人之絕封，近習以非義授邑，左右以無功傳賞，授位不料其任，裂土莫紀其功，至乃一門之內，侯者數人，故緯象失度，陰陽謬序，稼用不成，民用不康. 臣知封事已行，言之無及，誠欲陛下從是而止. 又比年收斂，十傷五六，萬人饑寒，不聊生活，而采女數千，食肉衣綺，脂油粉黛不可貲計. 鄙諺言「盜不過五女門」，以女貧家也. 今後宮之女，豈不貧國乎！是以傾宮嫁而天下化，楚女悲而西官災. 且聚而不禦，必生憂悲之感，以致並隔水旱之困. 夫獄以禁止奸違，官以稱才理物. 若法虧于平，官失其人，則王道有缺. 而令天下之論，皆謂獄由怨起，爵以賄成. 夫不有臭穢，則蒼蠅不飛. 陛下宜采求失得，擇從忠善. 尺一選舉，委尚書三公，使褒責誅賞，各有所歸，豈不幸甚！

帝頗納其言，為出宮女五百余人，但賜F651爵關內侯，則萬世南鄉侯.

延熹六年，車駕幸廣成校獵. 蕃上疏諫曰：

臣聞人君有事于苑囿，唯仲秋西郊，順時講武，殺禽助祭，以敦孝敬. 如或違此，則為肆縱. 故皋陶戒舜「無教逸游」，周公戒成王「無槃于游田」. 虞舜、成王獄有此戒，況德不及二主者乎！夫安平之時，尚宜有節，況當今之世，有三空之厄哉！田野空，朝廷空，倉庫空，是謂三空. 加兵戎未戢，四方離散，是陛下焦心毀顏，坐以待旦之時也. 豈宜揚旗曜武，騁心輿馬之觀乎！又秋前多雨，民始種麥. 今失其勸種之時，而令給驅禽除路之役，非賢聖恤民之意也. 齊景公欲觀於海，放乎琅邪，晏子為陳百姓惡聞旌旗輿馬之音，舉首嚬眉之感，景公為之不行. 周穆王欲肆車轍馬跡，祭公謀父為誦《祈招》之詩，以止其心. 誠惡逸遊之害人也.

書奏不納.

自蕃為光祿勳，與五宮中郎將黃琬共典選舉，不偏權富，而為勢家郎所譖訴，坐免歸. 頃之，征為尚書僕射，轉太中大夫. 八年，代楊秉為太尉. 蕃讓曰：「'不愆不忘，率由舊章'，臣不如太常胡廣. 齊七政，訓五典，臣不如議郎王暢. 聰明亮達，文武兼姿，臣不如B327刑徒李膺. 」帝不許.

中常侍蘇康、管霸等複被任用，遂排陷忠良，共相阿媚. 大司農劉祐、廷尉馮緄、河南尹李膺，皆以懺旨，為之抵罪. 蕃因朝會，固理膺等，請加原宥，升之爵任. 言及反復，誠辭懇切. 帝不聽，因流涕而起. 時，小黃門趙津、南陽大猾張汜等，奉事中官，乘勢犯法，二郡太守劉質、成瑨考案其罪，雖經赦令，而並竟考殺之. 宦官怨恚，有司承旨，遂奏質、瑨罪當棄市. 又山陽太守翟超，沒入中常侍侯覽財產，東海相黃浮，誅殺下邳令徐宣，超、浮並坐髡鉗，輸作左校. 蕃與司徒劉矩、司空劉茂共諫請質、瑨、超、浮等，帝不悅. 有司劾奏之，矩、茂不敢複言. 蕃乃獨上疏曰：

臣聞齊桓修霸，務為內政；《春秋》于魯，小惡必書. 宜先自整敕，後以及人. 今寇賊在外，四支之疾；內政不理，心腹之患. 臣寢不能寐，食不能飽，實憂左右日親，忠言以疏，內患漸積，外難方深. 陛下超從列侯，繼承天位. 小家畜產百萬之資，子孫尚恥愧失其先業，況乃產兼天下，受之先帝，而欲懈怠以自輕忽乎？誠不愛已，不當念先帝得之勤苦邪？前梁氏五侯，毒遍海內，天啟聖意，收而戮之，天下之議，冀當小平. 明鑒未遠，覆車如昨，而近習之權，複相扇結. 小黃門趙津、大猾張汜等，肆行貪虐，奸媚左右，前太原太守劉質、南陽太守成王晉，糾而戮之. 雖言赦後不當誅殺，原其誠心，在乎去惡. 至於陛下，有何BE7BBE7B？而小人道長，營惑聖聽，遂使天威為之發怒. 如加刑謫，已為過甚，況乃重罰，令伏歐刀乎！

又，前山陽太守翟超、東海相黃浮，奉公不橈，疾惡如仇，超沒侯覽財物，浮誅徐宣之罪，並蒙刑坐，不逢赦恕. 覽之從橫，沒財已幸；宣犯釁過，死有餘辜. 昔丞相申屠嘉召責鄧通，洛陽令董宣折辱公主，而文帝從而請之，光武加以重賞，未聞二臣有專命之誅. 而今左右群豎，惡傷黨類，妄相交構，致此刑譴. 聞臣是言，當複啼訴. 陛下深宜割塞近習豫政之源，引納尚書朝省之事，公卿大官，五日壹朝，簡練清高，斥黜佞邪. 於是天和於上，地洽於下，休禎符瑞，豈遠乎哉！陛下雖厭毒臣言，凡人主有自勉強，敢以死陳.

帝得奏愈怒，意無所納，朝廷眾庶莫不怨之. 宦官由此疾蕃彌甚，選舉奏議，輒以中詔譴卻，長史已下多至抵罪. 猶以蕃名臣，不敢加害. 質字文理，高唐人. 瑨字幼平，陝人. 並有經術稱，處位敢直言，多所搏擊，知名當時，皆死於獄中.

九年，李膺等以黨事下獄考實. 蕃因上疏極諫曰：

臣聞賢明之君，委心輔佐；亡國之主，諱聞直辭. 故湯武雖聖，而興于伊呂；桀紂迷惑，亡在失人. 由此言之，君為元首，臣為股肱，同體相須，共成美惡者也. 伏見前司隸校尉李膺、太僕杜密、太尉掾范滂等，正身無玷，死心社稷. 以忠懺旨，橫加考案，或禁錮閉隔，或死徙非所. 杜塞天下之口，聾盲一世之人，與秦焚書坑儒，何以為異？昔武王克殷，表閭封墓，今陛下臨政，先誅忠賢. 遇善何薄？待惡何優？夫讒人似實，巧言如簧，使聽之者惑，視之者昏. 夫吉凶之效，存乎識善；成敗之機，在於察言. 人君者，攝天下之政，秉四海之維，舉動不可以違聖法，進退不可以離道規. 謬言出口，則亂及八方，何況髡無罪於獄，殺無辜於市乎！昔禹巡狩蒼梧，見市殺人，下車而哭之曰：「萬方有罪，在予一人！」故其興也勃焉. 又青、徐炎旱，五穀損傷，民物流遷，茹菽不足. 而宮女積于房掖，國用盡于羅紈，外戚私門，貪財受賂，所謂「祿去公室，政在大夫」. 昔春秋之末，周德衰微，數十年間無複災眚者，天所棄也. 天之於漢，悢々無已，故殷勤示變，以悟陛下. 除妖去孽，實在修德. 臣位列台司，憂責深重，不敢屍祿惜生，坐觀成敗. 如蒙採錄，使身首分裂，異門而出，所不恨也.

帝諱基言切，托以蕃辟召非其人，遂策免之.

永康元年，帝崩. 竇後臨朝，詔曰：「夫民生樹君，使司牧之，必須良佐，以固王業. 前太尉陳蕃，忠清直亮. 其以蕃為太傅，錄尚書事. 」時，新遭大喪，國嗣未立，諸尚書胃懼權官，託病不朝. 蕃以書責之曰：「古人立節，事亡如存. 今帝祚未立，政事日蹙，諸君奈何委荼蓼之苦，息偃在床？於義不足，焉得仁乎！」諸尚書惶怖，皆起視事.

靈帝即位，竇太后複優詔蕃曰：「蓋褒功以勸善，表義以厲俗，無德不報，《大雅》所歎. 太傅陳蕃，輔弼先帝，出內累年. 忠孝之美，德冠本朝；謇愕之操，華首彌固. 今封蕃高陽鄉侯，食邑三百戶. 」

蕃上疏讓曰：

使者即臣廬，授高陽鄉侯印綬，臣誠悼心，不知所裁. 臣聞讓，身之文，德之昭也，然不敢盜以為名. 竊惟割地之封，功德是為. 臣孰自思省，前後曆職，無他異能，合亦食祿，不合亦食祿. 臣雖無素潔之行，竊慕「君子不以其道得之，不居也」. 若受爵不讓，掩面就之，使皇天震怒，災流下民，於臣之身，亦何所寄？顧惟陛下哀臣朽老，戒之在得.

竇太后不許，蕃複固讓，章前後十上，竟不受封.

初，桓帝欲立所幸田貴人為皇后. 蕃以田氏卑微，竇族良家，爭之甚固. 帝不得已，已立竇後. 及後臨朝，故委用於蕃. 蕃與後父大將軍竇武，同心盡力，徵用名賢，共參政事，天下之士，莫不延頸想望太平. 而帝乳母趙嬈，旦夕在太后側，中常侍曹節、王甫等與共交構，諂事太后. 太后信之，數出詔命，有所封拜，及其支類，多行貪虐. 蕃常疾之，志誅中官，會竇武亦有謀. 蕃自以既從人望而德于太后，必謂其志可申，乃先上疏曰：

臣聞言不直而行不正，則為欺乎天而負乎人. 危言極意，則群凶側目，禍不旋踵. 鈞此二者，臣寧得禍，不敢欺天也. 今京師囂囂，道路喧嘩，言侯覽、曹節、公乘昕、王甫、鄭颯等與趙夫人諸女尚書並亂天下. 附從者升進，忤逆者中傷. 方今一朝群臣，如河中木耳，泛泛東西，耽祿畏害. 陛下前始攝位，順天行誅，蘇康、管霸並伏其辜. 是時，天地清明，人鬼歡喜，奈何數月複縱左右？元惡大奸，莫此之甚. 今不急誅，必生變亂，傾危社稷，其禍難量. 願出臣章宣示左右，並令天下諸奸知臣疾之.

太后不納，朝廷聞者莫不震恐. 蕃因與竇武謀之，語在《武傳》.

用理泄，曹節等矯詔誅武等. 蕃時年七十余，聞難作，將官屬諸生八十餘人. 並拔刃突入承明門，攘臂呼曰：「大將軍忠以衛國，黃門反逆，何雲竇氏不道邪？」王甫時出，與蕃相迕，適聞其言，而讓蕃曰：「先帝新棄天下，山陵未成，竇武何功，兄弟父子，一門三侯？又多取掖庭宮人，作樂飲宴，旬月之間，貲財億計. 大臣若此，是為道邪？公為棟樑，枉橈阿黨，複焉求賊！」遂令收蕃. 蕃拔劍叱甫，甫兵不敢近，乃益人圍之數十重，遂執蕃送黃門北寺獄. 黃門從官騶蹋DD22蕃曰：「死老魅！複能損我曹員數，奪我曹稟假不？」即日害之. 徙其家屬于比景，宗族、門生、故吏皆斥免禁錮.

蕃友人陳留朱震，時為銍令，聞而棄官哭之，收葬蕃屍，匿其子逸于甘陵界中. 事覺系獄，合門桎梏. 震受考掠，誓死不言，故逸得免. 後黃巾賊起，大赦黨人，乃追還逸，官至魯相.

震字伯厚，初為州從事，奏濟陰太守單匡臧罪，並連匡兄中常侍車騎將軍超. 桓帝收匡下廷尉，以譴超，超詣獄謝. 三府諺曰：「車如雞棲馬如狗，疾惡如風朱伯厚. 」

論曰：桓、靈之世，若陳蕃之徒，咸能樹立風聲，抗論惽俗. 而驅馳嶮厄之中，與刑人腐夫同朝爭衡，終取滅亡之禍者，彼非不能潔情志，違埃霧也. 湣夫世士以離俗為高，而人倫莫相恤也. 以遁世為非義，故屢退而不去；以仁心為己任，雖道遠而彌厲. 及遭際會，協策竇武，自謂萬世一遇也. 懍懍乎伊、望之業矣！功雖不終，然其信義足以攜持民心. 漢世亂而不亡，百餘年間，數公之力也.

王允 Wang Yun
王允字子師，太原祁人也. 世仕州郡為冠蓋. 同郡郭林宗嘗見允而奇之，曰：「王生一日千里，王佐才也. 」遂與定交.

年十九，為郡吏，時，小黃門晉陽趙津貪橫放恣，為一縣巨患，允討捕殺之. 而津兄弟諂事宦官，因緣譖訴，桓帝震怒，征太守劉質，遂下獄死. 允送喪還平原，終畢三年，然後歸家. 複還仕，郡人有路佛者，少無名行，而太守王球召以補吏，允犯顏固爭，球怒，收允欲殺之. 剌史鄧盛聞而馳傳辟為別駕從事. 允由是知名，而路佛以之廢棄.

允少好大節，有志于立功，常習誦經傳，朝夕試馳射. 三公並辟，以司徒高第為侍御史. 中平元年，黃巾賊起，特選拜豫州刺史. 辟荀爽、孔融等為從事，上除禁黨. 討擊黃巾別帥，大破之，與左中郎將皇甫嵩、右中郎將朱F651等受降數十萬. 于賊中得中常侍張讓賓客書疏，與黃巾交通，允具發其奸，以狀聞. 靈帝責怒讓，讓叩頭陳謝，竟不能罪之. 而讓懷協忿怨，以事中允. 明年，遂傳下獄.

會赦，還複刺史. 旬日間，複以他罪被捕. 司徒楊賜以允素高，不欲使更楚辱，乃遣客謝之曰：「君以張讓之事，故一月再征. 凶慝難量，幸為深計. 」又諸從事好氣決者，共流涕奉藥而進之. 允厲聲曰：「吾為人臣，獲罪於君，當伏大辟以謝天下，豈有乳藥求死乎！」投杯而起，出就檻車. 既至廷尉，左右皆促其事，朝臣莫不歎息. 大將軍何進、大尉袁DAF3、司徒楊賜共上疏請之曰：「夫內視反聽，則忠臣謁誠；寬賢矜能，則義士厲節. 是以孝文納馮唐之說，晉悼宥魏絳之罪. 允以特選受命，誅逆撫順，曾未期月，州境澄清. 方欲列其庸勳，請加爵賞，而以奉事不當，當肆大戮. 責輕罰重，有虧眾望. 臣等備位宰相，不敢寢默. 誠以允宜蒙三槐之聽，以昭忠貞之心. 」書奏，得以減死論. 是冬大赦，而允獨不在宥，三公鹹複為言. 至明年，乃得解釋. 是時，宦者橫暴，睚眥觸死. 允懼不免，乃變易名姓，轉側河內、陳留間.

及帝崩，乃奔喪京師. 時，大將軍何進欲誅宦官，召允與謀事，請為從事中郎，轉河南尹. 獻帝即位，拜太僕，再遷守尚書令.

初平元年，代楊彪為司徒，守尚書令如故. 及董卓遷都關中，允悉收斂蘭台、石室圖書秘緯要者以從. 既至長安，皆分別條上. 又集漢朝舊事所當施用者，一皆奏之. 經籍具存，允有力焉. 時董卓尚留洛陽，朝政大小，悉委之於允. 允矯情屈意，每相承附，卓亦推心，不生乖疑，故得扶持王室于危亂之中，臣主內外，莫不倚恃焉.

允見卓禍毒方深，篡逆已兆，密與司隸校尉黃琬、尚書鄭公業等謀共誅之. 乃上護羌校尉楊瓚行左將軍事，執金吾士孫瑞為南陽太守，並將兵出武關道，以討袁術為名，實欲分路征卓，而後拔天子還洛陽. 卓疑而留之，允乃引內瑞為僕射，瓚為尚書.

二年，卓還長安，錄入關之功，封允為溫侯，食邑五千戶. 固讓不受. 士孫瑞說允曰：「夫執謙守約，存乎其時. 公與董太師並位俱封，而獨崇高節，豈和光之道邪？」允納其言，乃受二千戶.

三年春，連雨六十餘日，允與士孫瑞、楊瓚登臺請霽，複結前謀. 瑞曰：「自歲末以來，太陽不照，霖雨積時，月犯執法，彗孛仍見，晝陰夜陽，霧氣交侵，此期應促盡，內發者勝. 幾不可後，公其圖之. 」允然其言，乃潛結卓將呂布，使為內應. 會卓入賀，呂布因刺殺之. 語在《卓傳》.

允初議赦卓部曲，呂布亦數勸之. 既而疑曰；「此輩無罪，從其主耳. 今若名為惡逆而特赦之，適足使其自疑，非所以安之之道也. 」呂布又欲以卓財物班賜公卿、將校，允又不從. 而素輕布，以劍客遇之. 布亦負有功勞，多自誇伐，既失意望，漸不相平.

允性剛棱疾惡，初懼董卓豺狼，故折節圖之. 卓既殲滅，自謂無複患難，及在際會，每乏溫潤之色，杖正持重，不循權宜之計，是以群下不甚附之.

董卓將校及在位者多涼州人，允議罷其軍. 或說允曰：「涼州人素憚袁氏而畏關東. 今若一旦解兵，則必人人自危. 可以皇甫義真為將軍，就領其眾，因使留陝以安撫之，而徐與關東通謀，以觀其變. 」允曰：「不然. 關東舉義兵者，皆吾徒耳. 今若距險屯陝，雖安涼州，而疑關東之心，甚不可也. 」

時，百姓訛言，當悉誅涼州人，遂轉相恐動. 其在關中者，皆擁兵自守. 更相謂曰：「丁彥思、蔡伯喈但以董公親厚，並尚從坐，今既不赦我曹，而欲解兵，今日解兵，明日當複為魚肉矣. 」卓部曲將李C765、郭汜等先將兵在關東，因不自安，遂合謀為亂，攻圍長安. 城陷，呂布奔走. 布駐馬青瑣門外，招允曰：「公可以去乎？」允曰：「若蒙社稷之靈，上安國家，吾之願也. 如其不獲，則奉身以死之. 朝廷幼少，恃我而已，臨難苟免，吾不忍也. 怒力謝關東諸公，勤以國家為念. 」

初，允以同郡宋翼為左馮翊，王宏為右扶風. 是時，三輔民庶熾盛，兵谷富實，李C765等欲即殺允，懼二郡為患，乃先征翼、宏. 宏遣使謂翼曰：「郭汜、李C765以我二人在外，故未危王公. 今日就征，明日俱族. 計將安出？」翼曰：「雖禍福難量，然王命所不得避也. 」宏曰：「義兵鼎沸，在於董卓，況其黨與乎！若舉兵共討君側惡人，山東必應之，此轉禍為福之計也. 」翼不從. 宏不能獨立，遂俱就征，下廷尉. C765乃收允及翼、宏，並殺之.

允時年五十六. 長子侍中蓋、次子景、定及宗族十餘人皆見誅害，唯兄子晨、陵得脫歸鄉里. 天子感慟，百姓喪氣，莫敢收允屍者，唯故吏平陵令趙戩棄官營喪.

王宏字長文，少有氣力，不拘細行. 初為弘農太守，考案郡中有事宦官買爵位者，雖位至二千石，皆掠考收捕，遂殺數十人，威動鄰界. 素與司隸校尉胡種有隙，及宏下獄，種遂迫促殺之. 宏臨命詬曰：「宋翼豎儒，不足議大計. 胡種樂人之禍，禍將及之. 」種後眠輒見宏以杖擊之，因發病，數日死.

後遷都于許，帝思允忠節，使改殯葬之，遣虎賁中郎將奉策弔祭，賜東園秘器，贈以本官印綬，送還本郡. 封其孫黑為安樂亭侯，食邑三百戶.

士孫瑞字君策，扶風人，頗有才謀. 瑞以允自專討董卓之勞，故歸功不侯，所以獲免於難. 後為國三老、光祿大夫. 每三公缺，楊彪、皇甫嵩皆讓位於瑞. 興平二年，從駕東歸，為亂兵所殺.

趙戩字叔茂，長陵人，性質正多謀. 初平中，為尚書，典選舉. 董卓數欲有所私授，戩輒堅拒不聽，言色強厲. 卓怒，召將殺之，眾人悚栗，而戩辭貌自若. 卓悔，謝釋之. 長安之亂，客于荊州，劉表厚禮焉. 及曹操平荊州，乃辟之，執戩手曰：「恨相見晚. 」卒相國鐘繇長史.

論曰：士雖以正立，亦以謀濟. 若王允之推董卓而引其權，伺其間而敝其罪，當此之時，天下懸解矣. 而終不以猜忤為釁者，知其本于忠義之誠也. 故推卓不為失正，分權不為苟冒，伺間不為狙詐. 及其謀濟意從，則歸成於正也.

贊曰：陳蕃蕪室，志清天綱. 人謀雖緝，幽運未當. 言觀殄瘁，曷非雲亡？子師圖難，晦心傾節. 功全元醜，身殘餘孽. 時有隆夷，事亦工拙.